- Vi er meget, meget glade for, at vi måske kan komme tilbage til Aabybro igen. Sådan lyder reaktionen fra Suthida Nielsen, efter at politikerne i dag har tilkendegivet, at de over en bred kam er villige til at ændre loven, så hun og datteren Im kan komme hjem til Danmark. - Im er meget glad for, at jeg har fortalt hende i dag, at vi måske snart kan komme tilbage til Danmark, og hun kan komme i skole igen. - Vi håber, og vi venter hver dag. Jeg holder øje med nyhederne, og jeg kan ikke sove godt, jeg bare tænker og tænker, siger Suthida Nielsen i telefonen fra Thailand.
Nyheden om politikernes vilje til at ændre loven er nået helt til Thailand, hvor Ims mor Suthida Nielsen følger spændt med i udviklingen.